Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Kuigi Jeruusalemm kahetseb inimohvreid,
pole Iisraelil muud valikut kui tegutseda,
et Iraan ei saaks Süürias oma baase rajada.
Iraani president Rouhani ÜRO Peaassambleel:
Iisrael on kohutavaim oht regiooni ja maailma rahule ja stabiilsusele.
USA president ÜRO Peaassambleel:
USA ei saa lubada maailma juhtival terrorismisponsoril Iraanil
omada planeedi ohtlikuimaid relvi.
Iisraeli peaminister Netanyahu saabus täna New Yorki,
et ühineda maailma juhtidega
ÜRO Peaassamblee igaastasel istungil.
Enne lahkumist viitas Netanyahu viimatistele arengutele Süürias
seoses Venemaaga ja rõhutas,
et kuigi Jeruusalemm kahetseb inimohvreid venelaste seas,
pole Iisraelil muud valikut kui tegutseda,
et Iraan ei saaks Süürias oma baase rajada.
Kutsusin hommikul kokku julgeolekukabineti
ja sain viimaste sündmuste kohta täieliku ülevaate.
Julgeolekukabineti ministrid tunnevad samuti kaasa
hukkunud venelaste peredele ja Vene rahvale.
Toetame täielikult IDF-i tegevust riigi kaitsmisel. Jätkame aktsioone,
takistamaks Iraanil Süürias armeebaase rajada
ning jätkame julgeoleku koordineerimist
IDF ja Vene armee vahel.
Leppisin Venema presidendi Putiniga kokku
IDF ja Vene armee töögrupi peatses kohtumises.
Netanyahu kordas,
kui tähtis on Iisraeli-Venemaa sõjaline koordinatsioonmehhanism,
nimetades seda võtmefaktoriks Iisraeli jätkuvas operatiivses edus.
Viimasel kolmel aastal
on Iisraelil õnnestunud edukalt ära hoida
Iraani baaside rajamine Süüriasse
ja katsed toimetada surmarelvi Hezbollah'le Liibanoni.
See ei tähenda, et polnuks erandeid, kuid üldiselt oleme olnud edukad.
Tegime seda maksimaalse ja eduka julgeolekukoordineerimisega
Vene armeega.
Pärast traagilisi sündmusi Süüria kohal
olen vestelnud president Putiniga kaks korda.
Avaldasin kahetsust Vene lennuki meeskonna hukkumise pärast
Süüria vastutustundetu õhutõrje tõttu.
Ühe kõrge Iisraeli ametniku sõnul
suunab Netanyahu enamiku jõupingutusi
pingete leevendamisele Venemaaga ja püüab veenda Moskvat,
mitte varustama Süüriat S-300 raketitõrjesüsteemidega,
mis võiks raskendada Iisraeli tegevust
Iraani armee Süüriasse kaevumise takistamisel.
Iraani president Rouhani esines eile õhtul ÜRO Peaassambleel
ja nimetas Iisraeli, "kel on tuumaarsenal
ja kes ähvardab jultunult teisi tuumahävinguga",
kohutaivamaks ohuks regiooni ja maailma rahule ja stabiilsusele.
Samas süüdistas ta USAd juudiriigile "vihmavarju" andmises,
mille all too võib teha, mida tahab.
Seoses USA viimaste meetmetega Iraani vastu,
süüdistas Rouhani Trumpi valitsust
ebaõiglases majandussõjas Teherani vastu
ühepoolsete sanktsioonide taastamise abil.
Rouhani sõnul on USA poliitika olnud Iraani suhtes algusest peale vale
ja lähenemine, mis vastandub Iraani rahva soovidele,
mida väljendavad mitmed valimised, on määratud läbikukkumisele.
Mitu tundi varem peetud kõnes süüdistas USA president D. Trump
Teherani juhtkonda oma rahva rüüstamises,
et maksta agressiooni eest maailmas.
Iraani juhid külvavad kaost, surma ja hävingut.
Nad ei respekteeri naabreid, piire ega rahvaste suveräänseid õigusi.
Selle asemel rüüstavad Iraani juhid rahva ressursse
enda rikastamiseks
ja et külvata hävingut kogu Lähis-Idas ja kaugemal.
Iraani tuumapürgimuste osas
ja Washingtoni otsuse suhtes taganeda 2015. a lepingust,
mis pidi kärpima Teherani tuumaprogrammi,
rõhutas president Trump,
et USA ei saa lubada maailma juhtival terrorismisponsoril
omada planeedi ohtlikeimaid relvi.
Me ei saa lubada maailma juhtival terrorirsponsoril
omada planeedi ohtlikeimaid relvi. Me ei saa lubada režiimil,
mis hüüab: Surm Ameerikale ja ähvardab Iisraeli hävinguga,
omada vahendeid tuumapea kohaletoimetamiseks
mis tahes maakera linna. Me ei saa seda teha.
Palume riikidel isoleerida Iraani režiim,
kuni jätkub selle agressioon
ja palume maadel toetada Iraani rahvast,
kes võitleb oma religioosse ja õiglase saatuse taastamise eest.
Trump mainis ka oma püüdlusi jõuda rahulepinguni
Iisraeli-palestiinlaste vana konflikti lõpetamiseks.
USA on pühendunud rahu ja stabiilsuse tulevikule regioonis,
sh rahule iisraellaste ja palestiinlaste vahel.
Seda sihti edendatakse, mitte ei kahjustata,
ilmselgete faktide tunnistamisega.
Ameerika põhimõttelise realismi poliitika tähendab,
et me ei lase end pantvangistada dogmade,
häbistatud ideoloogiate
ja niinimetatud ekspertidega,
kelle väited on aastate jooksul üha uuesti ümber lükatud.
See ei vasta tõele mitte üksnes rahu,
vaid ka õitsengu valdkonnas.
Usume, et kaubavahetus peab olema õiglane ja vastastikune.
USA presidendi nimel.
Paljud Trumpi järel esinenud riigijuhid avaldasid pahameelt
Washingtoni tegevuse suhtes Iisraeli-palestiinlaste konflikti osas.
Ühena neist väitis Prantsusmaa president Macron,
et pole alternatiivi lahendusele,
kus kaks riiki elavad kõrvuti rahus ja julgeolekus,
ühiseks pealinnaks Jeruusalemm.
Vastutust rahu eest ei saa delegeerida, tagasi lükata
ega eelisõigusega osta. See võetakse kollektiivselt.
Võrdsuse baasil.
Mis võib lahendada kriisi Iisraeli ja palestiinlaste vahel?
Kindlasti mitte ühepoolsed algatused või kui tallatakse jalge alla
palestiinlaste põhjendatud õigused seaduslikule rahule
või vähetähtsustatakse iisraellaste õigust julgeolekule.
Pole usutavat alternatiivi kahele riigile,
kes elavad kõrvuti rahus ja julgeolekus
ühise pealinnaga Jeruusalemmas.
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri